Τροποποιημένη πρόταση κανονισμού (ΕΚ) του Συμβουλίου που τροποποιεί υπέρ των εργαζομένων σε ανεργία τον κανονισμό (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας και του κανονισμού (ΕΟΚ) αριθ. 574/72 περί του τρόπου εφαρμογής του κανονισμού (ΕΟΚ) αριθ. 1408/71 (1) (97/C 161/05) (Κείμενο που παρουσιάζει ενδιαφέρον για τον ΕΟΧ) COM(97) 158 τελικό - 96/0004(CNS)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 18 Απριλίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

(Σύμφωνα με τη γνώμη του Ευρωπαϊκού Κοινοβουλίου, αρμόζει να τροποποιηθεί η πρώτη αιτιολογική σκέψη ως εξής):

«ότι πρέπει να συνεκτιμηθεί το γεγονός ότι οι δυνατότητες να ξαναβρεί κανείς εργασία μέσα σε εύλογη προθεσμία έχουν μειωθεί σημαντικά 7 ότι συνεπώς πρέπει να προβλεφθεί η διατήρηση πέρα από την τρίμηνη περίοδο που προβλέπεται σήμερα, των δικαιωμάτων στις παροχές ανεργίας, όταν ένας άνεργος μεταβαίνει προς αναζήτηση εργασίας ή προς παρακολούθηση κατάρτισης σε άλλο κράτος μέλος 7»

(Σύμφωνα με τη γνώμη του Ευρωπαϊκού Κοινοβουλίου, αρμόζει να παρεμβληθεί μεταξύ της τρίτης και της τέταρτης αιτιολογικής σκέψης η ακόλουθη αιτολογική σκέψη):

«ότι αρμόζει να μη διατηρηθεί πλέον η εξαίρεση για το Βέλγιο, η οποία προβλέπεται σήμερα στην παράγραφο 4 του άρθρου 69, λαμβανομένης υπόψης της περιοριστικής ερμηνείας που έδωσε το Δικαστήριο σ' αυτή τη διάταξη με την απόφασή του της 13ης Ιουνίου 1996 για την υπόθεση C-170/95, Spataro»,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο μόνο

Ο κανονισμός (ΕΟΚ) αριθ. 1408/71 τοποποιείται ως εξής:

6. Το κείμενο του άρθρου 69 αντικαθίσταται από το ακόλουθο κείμενο:

«Ο μισθωτός ή μη μισθωτός σε πλήρη ανεργία, ο οποίος ικανοποιεί τις προϋποθέσεις που απαιτούνται από τη νομοθεσία κράτους μέλους για να έχει το δικαίωμα σε παροχές, με συνεκτίμηση, ενδεχομένως, των διατάξεων του άρθρου 67, και ο οποίος μεταβαίνει σε ένα ή περισσότερα κράτη μέλη για να αναζητήσει εκεί εργασία ή για να παρακολουθήσει κατάρτιση, διατηρεί το δικαίωμα στις παροχές αυτές, υπό τις προϋποθέσεις που παρατίθενται στο άρθρο 69 στοιχείο α) και με τους περιορισμούς που ορίζει το άρθρο 69 στοιχείο β)».

7. Η παράγραφος 7 του προτεινόμενου άρθρου 69 στοιχείο β) καταργείται.

9. Το προτεινόμενο κείμενο του άρθρου 71 παράγραφος 1 στοιχείο β) πρώτο εδάφιο αντικαθίσταται από το ακόλουθο κείμενο:

«Ο μισθωτός που είναι σε πλήρη ανεργία και θέτει τον εαυτό του στη διάθεση των υπηρεσιών απασχόλησης στην επικράτεια του αρμόδιου κράτους, λαμβάνει παροχές σύμφωνα με τις διατάξεις της νομοθεσίας του αρμόδιου κράτους, σαν να κατοικούσε στην επικράτεια αυτού του κράτους 7 αυτές οι παροχές καταβάλλονται από τον αρμόδιο φορέα. Στην περίπτωση που το αρμόδιο κράτος είναι το Λουξεμβούργο, ο φορέας του τόπου κατοικίας αποδίδει στο φορέα αυτού του κράτους, κατά τη μεταβατική περίοδο των πέντε ετών μετά την έναρξη ισχύος αυτής της παραγράφου, το μισό του ποσού των παροχών που καταβάλλονται στο μεθοριακό εργαζόμενο κατά την έννοια του άρθρου 1 στοιχείο β) και μέσα στο όριο του ποσού το αποίο θα δικαιούταν ο άνεργος εάν είχε τεθεί στη διάθεση των υπηρεσιών απασχόλησης του κράτους κατοικίας».

(1) ΕΕ αριθ. C 68 της 6. 3. 1996, σ. 11.